Werner Schäfer

Werner Schäfer (født 18. april 1904 i Straßburg, død 7. november 1973 i Lindenberg am Allgäu) var en tysk nazist og leder for konsentrasjonsleirene i Oranienburg og Börgermoor.

Werner Schäfer var født i Strasbourg og flyttet til Berlin i 1919.  I 1926 ble han sivil tjenestemann i det lokale politiet i Berlin.  Senere gikk han på politiskolen i Berlin-Brandenburg og ble politikonstabel i Berlin sentrum (Berlin-Mitte). 1. september 1928 sluttet han i Politiet på grunn av sin personlige overbevisning og begynte å arbeide i bank. Et par måneder senere ble han medlem av NSDAP. Fra oktober 1932 til mars 1933 var han arbeidsledig bortsett fra en jobb som avisbud for naziavisen ”der Angriff”. I januar 1932 ble han medlem av SA hvor han omsider nådde graden Oberführer (tilsvarer Oberst i Wehrmacht). I 1933 ble han leder for konsentrasjonsleiren Oranienburg. Denne ledet han frem til leiren ble lagt ned i mars 1934.  Senere i 1934 tok han over ledelsen for konsentrasjonsleiren Börgermoor i Emsland, hvor han ble til mai 1942 hvor han deltok i krigstjeneste. Han fikk graden Oberführer

Schäfer ble etter krigen internert i Neuengamme. Han ble i 1951 dømt til fire års fengsel for mishandling av fanger. Denne dommen ble anket og i 1953 redusert til to og et halvt års fengsel. Den lave straffen ble ansatt som en skandale.

Etter soning startet han reisebyrå i München.

 Referanser 

 Litteratur 
 Schäfer, Werner: Konzentrationslager Oranienburg. Das Anti-Braunbuch über das erste deutsche Konzentrationslager. Berlin 1934,

Kategori:Personer fra Strasbourg
Kategori:Personer fra Berlin
Kategori:Tyske nazister
Kategori:SA-offiserer
Kategori:Tyske politifolk
Kategori:Tyskere fra andre verdenskrig
Kategori:Personer tilknyttet det tredje rike
Kategori:Medlemmer av frikorps
Kategori:Medlemmer av NSDAP (innmeldt 1925–1932)
Kategori:Personell ved tyske konsentrasjonsleire
Kategori:Tyske krigsfanger under andre verdenskrig
Kategori:Tyskere dømt for forbrytelser begått under andre verdenskrig